ᱱᱟᱜᱽᱯᱩᱨ

ᱱᱟᱜᱽᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱨᱟᱵᱟᱝ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱦᱚᱲ ᱮᱞ ᱞᱮᱠᱷᱟ ᱛᱮ ᱥᱤᱧᱚᱛ ᱨᱮᱱᱟᱜ ᱑᱓ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱳᱠᱥᱯᱷᱚᱨᱰ ᱠᱟᱹᱣᱰᱤ ᱟᱹᱨᱤ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ, ᱱᱟᱜᱽᱯᱩᱨ ᱫᱚ ᱒᱐᱑᱙ ᱠᱷᱚᱱ ᱒᱐᱓᱕ ᱫᱷᱟᱹᱨᱤᱡ ᱘.᱔᱑% ᱜᱨᱚᱴ ᱥᱟᱶᱛᱮ ᱡᱮᱜᱮᱫ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱥᱚᱦᱚᱨ ᱠᱚ ᱢᱟᱱᱟᱣᱟ ᱾  ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱠᱟᱛᱮ ᱤᱫᱤ ᱟᱠᱟᱱᱟ ᱟᱨ ᱥᱢᱟᱨᱴ ᱥᱚᱦᱚᱨ ᱯᱨᱚᱡᱮᱠᱴ ᱫᱮᱠᱷᱟᱣ ᱨᱮ ᱥᱤᱧᱚᱛ ᱨᱮᱱᱟᱜ ᱜᱮᱞ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾

ᱱᱟᱜᱽᱯᱩᱨ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱫᱚᱨᱵᱟᱨ ᱨᱮᱱᱟᱜ ᱡᱟᱹᱯᱩᱫ ᱨᱟᱵᱟᱝ ᱨᱮᱱᱟᱜ ᱢᱟᱹᱪᱤ ᱠᱟᱱᱟ ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱵᱤᱫᱟᱨᱵᱷ ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱩᱬ ᱵᱮᱯᱟᱨᱤ ᱟᱨ ᱨᱟᱡᱽᱟᱹᱨᱤ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱥᱟᱶᱛᱮ, ᱥᱚᱦᱚᱨ ᱫᱚ ᱫᱚᱞᱤᱛ ᱵᱳᱫᱫᱷ ᱟᱱᱫᱚᱞᱟᱱ ᱞᱟᱹᱜᱤᱫ ᱛᱮ ᱢᱤᱫ ᱞᱟᱹᱠᱛᱤᱭᱟᱱ ᱛᱷᱟᱱ ᱟᱨ ᱦᱤᱱᱫᱩ ᱨᱟᱥᱴᱨᱚᱵᱟᱫᱤ ᱥᱚᱝᱴᱷᱚᱱ RSS ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱩᱭᱩᱜ ᱞᱟᱹᱜᱤᱫ ᱛᱮ ᱭᱩᱱᱤᱠᱤᱭᱩ (Unique) ᱞᱟᱹᱠᱛᱤ ᱟᱨᱡᱟᱣᱟ ᱾ ᱱᱟᱜᱽᱯᱩᱨ ᱫᱚ ᱫᱮᱵᱽᱵᱷᱩᱢᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱡᱮᱜᱮᱫ ᱨᱮᱱᱟᱜ ᱡᱚᱛᱚ ᱵᱳᱨᱫᱫᱷ ᱤᱥᱛᱩᱯ ᱨᱮ ᱟᱹᱰᱤ ᱢᱟᱨᱟᱝ ᱠᱷᱚᱠᱷᱞᱟ ᱤᱥᱛᱩᱯ ᱢᱮᱱᱟᱜᱼᱟ ᱾ ᱵᱚᱢᱵᱮ ᱦᱟᱭᱠᱚᱨᱴ ᱨᱮᱱᱟᱜ ᱴᱚᱴᱷᱟᱠᱤᱭᱟᱹ ᱪᱟᱸᱜᱟ ᱦᱚᱸ ᱥᱚᱦᱚᱨ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾

ᱱᱚᱣᱟ ᱱᱟᱜᱽᱯᱩᱨ ᱫᱚ ᱥᱟᱱᱛᱟᱨᱟ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱟᱨᱟᱝ ᱴᱷᱟᱶ ᱨᱮ ᱥᱟᱱᱛᱟᱨᱟ ᱪᱟᱥ ᱨᱮᱱᱟᱜ ᱢᱤᱫ ᱢᱩᱬ ᱵᱮᱯᱟᱨ ᱛᱟᱞᱢᱟ ᱢᱮᱱᱟᱜ ᱤᱫᱤ ᱛᱮ ᱱᱚᱣᱟ ᱚᱠᱟ ᱚᱠᱟ ᱡᱷᱚᱦ ᱳᱨᱮᱸᱡᱽ ᱥᱤᱴᱤ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱴᱟᱭᱜᱚᱨ ᱠᱮᱯᱤᱴᱟᱞ ᱟᱨᱵᱟᱝ ᱴᱟᱭᱜᱚᱨ ᱜᱮᱴᱣᱮ ᱳᱯᱷ ᱤᱱᱰᱤᱭᱟ ᱦᱚᱸᱠᱚ ᱢᱮᱱᱟ ᱪᱮᱫᱟᱜ ᱪᱮ ᱥᱚᱦᱚᱨ ᱨᱮ ᱟᱨ ᱱᱚᱣᱟ ᱥᱩᱨᱥᱩᱯᱩᱨ ᱨᱮ ᱟᱹᱰᱤ ᱜᱟᱱ ᱛᱟᱹᱨᱩᱵ ᱨᱟᱠᱷᱟᱵᱤᱨ ᱢᱮᱱᱟᱜᱼᱟ ᱟᱨ ᱡᱟᱹᱛᱤᱭᱟᱹᱨᱤ ᱛᱟᱹᱨᱩᱵ ᱠᱚᱱᱥᱮᱨᱵᱷᱮᱥᱚᱱ ᱚᱴᱚᱨᱤᱴᱤ ᱨᱮᱱᱟᱜ ᱴᱚᱴᱷᱟᱠᱤᱭᱟᱹ ᱳᱯᱷᱤᱥ ᱨᱮᱱᱟᱜ ᱦᱚᱥᱴᱤᱝ ᱦᱚᱸ ᱦᱩᱭᱩᱜᱼᱟ ᱾

ᱱᱟᱜᱟᱢ
ᱚᱛᱱᱚᱜ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱜᱽᱯᱩᱨᱱ ᱱᱟᱜᱟᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱒,᱔᱐᱕,᱖᱖᱕ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱦᱚᱲ ᱮᱞ ᱑,᱒᱒᱕,᱔᱐᱕ ᱠᱚᱲᱟ ᱟᱨ ᱑,᱑᱘᱐,᱒᱗᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱜᱤᱫᱽᱨᱟᱹ (ᱩᱢᱚᱨ ᱖-᱖) ᱒᱔᱗,᱐᱗᱘ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱑᱒᱘,᱒᱙᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱑᱑᱘,᱗᱘᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱤᱫᱽᱨᱟᱹ ᱱᱟᱜᱽᱯᱩᱨ ᱨᱤᱱ ᱜᱩᱴ ᱦᱚᱲ ᱮᱞ ᱑᱐.᱒᱗% ᱢᱮᱱᱟᱜ ᱠᱚᱣᱟ, ᱜᱩᱴ ᱢᱟᱞᱤᱱ ᱰᱮᱨᱟ ᱨᱤᱱ ᱮᱞ ᱑᱗᱙,᱙᱕᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱘᱕᱙,᱔᱘᱗ ᱦᱚᱲ ᱠᱚ ᱛᱟᱦᱮᱸᱱᱟᱠᱚ ᱾ ᱱᱚᱣᱟ ᱱᱟᱜᱽᱯᱩᱨ ᱨᱤᱱ ᱜᱩᱴ ᱦᱚᱲ ᱮᱞ ᱓᱕.᱗᱓% ᱢᱮᱱᱟᱜ ᱠᱚᱣᱟ ᱾ ᱱᱟᱜᱟᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱒᱖ ᱛᱤᱨᱞᱟᱹ ᱡᱟᱱᱟᱝ ᱢᱮᱱᱟᱜᱼᱟ ᱾ ᱑,᱙᱘᱔,᱑᱒᱓ ᱦᱚᱲ ᱥᱮᱪᱮᱫ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱑,᱐᱓᱖,᱐᱙᱗ ᱠᱚᱲᱟ ᱟᱨ ᱙᱔᱘,᱐᱒᱖ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱱᱟᱜᱽᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱑.᱙᱒% ᱢᱮᱱᱟᱜᱼᱟ ᱾ ᱠᱚᱲᱟ ᱙᱔.᱔᱔% ᱟᱨ ᱛᱤᱨᱞᱟᱹ ᱘᱙.᱓᱑% ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾

 ᱯᱟᱹᱨᱥᱤ 

ᱱᱟᱜᱽᱯᱩᱨ ᱨᱮ, ᱢᱟᱨᱟᱴᱷᱤ ᱟᱹᱢᱟᱞᱮᱛ ᱟᱨ ᱰᱮᱦᱮᱫ ᱛᱮᱫ ᱨᱚᱨᱚᱲ ᱯᱟᱹᱨᱥᱤ ᱠᱟᱱᱟ ᱾ ᱦᱤᱱᱫᱤ ᱟᱨ ᱵᱷᱟᱨᱦᱟᱰᱤ (ᱢᱟᱨᱟᱴᱷᱤ ᱨᱮᱱᱟᱜ ᱢᱤᱫ ᱨᱚᱲ) ᱦᱚᱸ ᱥᱚᱦᱚᱨ ᱨᱮ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱨᱮᱠᱚ ᱨᱚᱲᱟ ᱾ ᱚᱱᱟ ᱥᱟᱶᱛᱮ, ᱥᱚᱦᱚᱨ ᱨᱮ ᱨᱚᱨᱚᱲ ᱯᱟᱹᱨᱥᱤ ᱢᱟᱨᱟᱴᱷᱤ ᱯᱚᱪᱷᱤᱢ ᱢᱚᱦᱟᱨᱟᱥᱴᱨᱚ ᱠᱷᱚᱱ ᱠᱮᱡ ᱵᱷᱤᱱᱟᱹ ᱜᱮᱭᱟ ᱾ ᱯᱚᱱᱚᱛ ᱨᱮᱱᱟᱜ ᱯᱚᱱᱚᱛ ᱫᱚᱨᱵᱟᱨ ᱨᱟ ᱵᱮᱯᱟᱨ ᱨᱮᱱᱟᱜ ᱮᱯᱮᱢ ᱞᱟᱹᱜᱤᱫ ᱛᱮ ᱤᱝᱜᱽᱞᱤᱥ, ᱦᱤᱱᱫᱤ ᱟᱨ ᱢᱟᱨᱟᱴᱷᱤ ᱛᱮᱠᱚ ᱨᱚᱲᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱮᱪᱮᱫ
ᱠᱟᱞᱪᱟᱨ
ᱧᱮᱞ ᱡᱚᱝ ᱴᱷᱟᱶ
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ





ᱛᱷᱚᱠ:ᱱᱟᱜᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:Neighbourhoods in Maharashtra
ᱛᱷᱚᱠ:ᱵᱤᱫᱟᱨᱵᱷᱟ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ